Përfundon misioni fakt-mbledhës në Kosovë
Udhëheqësit shqiptarë i kërkuan dje ambasadorëve të Këshillit të Sigurimit që të mbështesin pavarësinë e Kosovës nga Serbia
Një delegacion i Këshillit të Sigurimit e përfundoi sot misionin fakt-mbledhës në Kosovë, pasi vizitoi komunitetin shqiptar dhe atë serb të Kosovës. Kryetari i delegacionit 15-anëtarësh, ambasadori belg Johan Verbeke tha sot se misioni ishte i sukseshëm, sepse mori më tepër informacion mbi gjendjen në Kosovë. Ai u tha gazetarëve në një konferencë shtypi në aeroportin e Prishtinës se Këshilli i Sigurimit do të diskutojë për statusin e Kosovës, pa caktuar afate. Më parë, shqiptarët e fshatit të Krushës së Vogël, skenë e mizorive të forcave serbe gjatë luftës në Kosovë, e mirëpritën delegacionin. Ndërsa disa banorë serbë në qytetin e Rahovecit, i thanë delegacionit ata do të ndjeheshin të pasigurtë nga rreziku i dhunës, në se Kosova fiton pavarësinë. Delegacioni i OKB-së shkoi në Vjenë, për të diskutuar lidhur me përfundimet e misionit, me të dërguarin Marti Ahtisaari, i cili ka propozuar pavarësi të mbikqyrur nga ndërkombëtarët për Kosovën. Udhëheqësit shqiptarë i kërkuan dje ambasadorëve të Këshillit të Sigurimit që vizituan Kosovën, që të mbështesin pavarësinë e Kosovës nga Serbia. Në një takim që pati mbrëmë me udhëheqësit shqiptarë dhe ata serbë, ambasadori belg në Kombet e Bashkuara, Johan Verbeke tha: tha zoti Verbeke. Në Rudnic, rreth 10 mijë refugjatë serbë të Kosovës marshuan drejt njërit prej kufijve mes Kosovës dhe Serbisë, për t’i dhënë një mesazh misionit të OKB-së se ata duan të kthehen në shtëpitë e tyre, nga ku u larguan, apo u detyruan të largohen pas luftës. Serbët marshuan me thirrjet: Ambasadori amerikan në Kombet e Bashkuara, Zalmay Khalizad, tha se zgjidhja e statusit të Kosovës do të zgjidhet brenda disa javësh. - shtoi ai. 15 diplomatë të Kombeve të Bashkuara u takuan me udhëheqësit e serbëve dhe shqiptarëve dhe vizituan qytetet e deri fshatra të thella, për të dëgjuar njerëzit që kanë vuajtur për shkak të urrejtjes ndëretnike, që u ka marrë jetën mijëra njerëzve gjatë luftës në vitet 1998-99. Ato që panë në Kosovë, do ta ndihmojnë misionin faktmbledhës ta informojnë Këshllin e Sigurimit në debatin që do të zhvillojë mbi planin Ahtisari, që do t’i jepte Kosovës pavarësi nën mbikqyrjen e Bashkimit Evrpian dhe Shteteve të Bashkuara. Plani, i hartuar nga zoti Ahtisari u miratua nga udhëheqësit shqiptarë, të cilët shpresojnë ta fitojnë pavarësinë deri nga fundi i majit. Por zyrtarët serbë, të cilët kanë paralajmëruar për ndarjen e pjesës veriore të Kosovës, me shumicën e popullsisë serbe, në rast se Kosovës i jepet pavarësia, nuk e pranuan planin Ahtisaari. Mbrëmë, diplomatët e OKB-së vizituan qytetin e ndarë të Mitrovicës, të ndarë nga lumi Ibër. Ura e Mitrovicës që ndan pjesën e qytetin të banuar nga shqiptarët me atë të banuar nga serbët, shërben si një kujtesë për armiqësinë mes dy komuniteteve. Të 15 diplomatët e kaluan më këmbë urën e Mitrovicës, që në çdo rast është simbol i shpresës për paqen dhe për dështimin e arritjes së saj të plotë. Kosova është ndalesa e fundit e vizitës 4-ditëshe të misionit fakmbledhës të Këshillit të Sigurimit, që përfshiu takime në Belgjikë me zyrtarë të BE-së dhe NATO-s, të cilët u kërkuan ambasadorëve ta miratojnë planin Ahtisari. Shtetet e Bashkuara dhe zyrtarët evropianë kanë paraljmëruar se vonimi i statusit të Kosovës do të mund të shkaktonte dhunë të mëtejshme në Kosovë. //rd//